Държавен вестник, бр. 67, 2016 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  67
МОДУЛ 1
История на идеите
Област на
компетентност
Знания, умения и отношения
В резултат на обучението си ученикът:
Идеи и
парадигми
Различава идеята от мисъл, теза, интуиция, хрумване, учение, догадка, образ, пред­
става.
Познава понятието парадигма и го прилага за описание на исторически, философски 
и културни феномени.
Умее да открива доминиращи в културата идеи.
Култивира нагласа към цялостно мислене и осъзнава историческата взаимовръзка 
между различните духовни форми.
Модерност
Познава основни модерни феномени.
Умее да разграничава модерното и предмодерното в различни феномени.
Изгражда нагласа за диференцирана преценка на културните феномени съобразно 
определени парадигми.
Човек и
машина
Познава различията между естествено-изкуствено, органично-механично, природа-
артефакт и др.
Изследва и определя позитивното значение на техническото развитие за човека.
Формира критично отношение към техническия прогрес.
Обяснение и
разбиране
Познава същността и границите на научното обяснение.
Познава характеристиките на хуманитарното знание и значението на разбирането.
Разграничава областите на приложение на разбирането и на научното обяснение.
Оценява познавателното значение на разграничението между обяснение и разбиране.
Идеално и
утопично
Познава значението на идеалните модели в мисленето, науката, поведението, обще­
ството, историята.
Разграничава идеално и утопично.
Проявява нагласа за критична оценка към приложенията на идеалните модели в 
човешкия живот.
Динамика на
света
Различава статичните и динамичните състояния на света.
Посочва причини за нарастващата динамика на съвременния свят.
Осъзнава различни аспекти на начините, по които светът се променя.
МОДУЛ 2
Философия и ценности
Област на
компетентност
Знания, умения и отношения
В резултат на обучението си ученикът:
Личност и
ценности
Познава разликата между биологична индивидуалност и личностно съществуване.
Разграничава различните функции на ценностите в областите на морала, религията, 
политиката, естетиката и социалните отношения.
Разбира значението на ценностната ориентация за личностното развитие.
Може да обосновава личен ценностен избор.
Различава предметно познание и ценностна ориентация.
Дискутира ценностни приоритети по отношение на реални жизнени ситуации. 
Разграничава пазарната цена на вещите от тяхната стойност за личността.
Отнася се с критична рефлексия към доминиращите ценности в съвременното об­
щество.
Проявява толерантност към различни ценностни позиции и осъзнава нейните гра­
ници.
Природата като 
ценност
Разбира самоценността на природата извън нейната употреба от човека.
Може да открива основанията на екологичното мислене.
Изгражда отношение към природата не само като грижа към нея, но и като отговор­
ност за следващите поколения.
Красивото като 
ценност
Познава основни идеи за същността на красивото.
Познава диференциращи стилови характеристики от историята на пластичните из­
куства.
Използва естетически категории, за да аргументира естетическите си предпочитания.
Умее да съотнася емблематични художествени произведения към определен стил. 
Различава автентично изкуство от кич.
Проявява критично отношение към проявите на лош вкус в ежедневието.